《寄赠王允叹》
宋代·洪刍

楚俗禨祥古所尤，迎神箫鼓沸香湫。真成娶妇谀河伯，亦有韩生笑沐猴。

毁校可无东里子，斩巫谁是左黄州。讵知恤纬非嫠事，白屋何妨肉食谋。

作者简介：宋洪州南昌人，字驹父。洪朋弟。哲宗绍圣元年进士。放意江湖，不求闻达。徽宗崇宁中坐元符上书邪等，降官监汀州酒税，入党籍。钦宗靖康中为谏议大夫。汴京失守，坐为金人括财，流沙门岛卒。有《老圃集》、《香谱》。